Corné Coetzee se 'Nou, hier', Pieter Odendaal se 'Asof geen berge ooit hier gewoon het nie' en Jolyn Phillips se 'Radbraak' verskyn op vanjaar se Ingrid Jonker-prys kortlys
14 June 2019 - 13:36 By Ronel de Goede
Die drie titels wat op vanjaar se kortlys verskyn.
Die kortlys vir die Ingrid Jonker-prys vir Afrikaanse debuutdigbundels wat in 2017 en 2018 gepubliseer is, is pas bekend gemaak.
Die prys word jaarliks beurtelings aan ’n Afrikaanse of ’n Engelse debuutdigbundel toegeken - die twee tale waarin Ingrid Jonker geskryf het. ’n Rekordgetal van 17 bundels is voorgelê en die kompetisie was besonder straf.
Die volgende bundels verskyn op die kortlys (in alfabetiese volgorde volgens die digters se vanne): Corné Coetzee se Nou, hier, Pieter Odendaal se Asof geen berge ooit hier gewoon het nie en Jolyn Phillips se Radbraak.
Die wenner word op Julie 1 bekend gemaak en die prys word in September by die Breytenbach-sentrum in Wellington se Tuin van Digters oorhandig.
Gedigte uit Jaco Jacobs se My boetie dink hy’s Batman en Toulopers (Plus: Ongepubliseerdes)
Bibi Slippers skryf op LitNet oor twee digbundels vir jongmense, My boetie dink hy’s Batman deur Jaco Jacobs en Toulopers, saamgestel deur Jacobs, ...
Jason Reyonlds se bekroonde jeugroman 'Long Way Down' is in Afrikaans beskikbaar